23.5.2022
ET
Euroopa Liidu Teataja
L 144/245
Mõnel juhul võib ühe toote kasutamine mõjutada teise toote keskkonnamõju, nagu on kirjeldatud järgmistes näidetes.
(a) Toonerikassett ei „vastuta“ paberi eest, millele see trükib.
Kui aga ümbertöödeldud toonerikassett toimib vähem tõhusalt ja põhjustab originaalkassetiga võrreldes suuremat paberikadu, tuleks seda arvesse võtta.
Sellisel juhul on paberikadu ümbertöödeldud kasseti kasutusetapil tootest sõltuv protsess.
(b) Aku/laadija süsteemi kasutusetapi energiatarbimine ei ole seotud salvestatava ja akust vabaneva energia kogusega.
See viitab ainult energiakaole igas laadimistsüklis, mille võib põhjustada laadimissüsteem või aku sisemised kaod.
Sellistel juhtudel tuleks tootele jaotada ainult lisategevused ja -protsessid (nt ümbertöödeldud toonerikasseti ja aku puhul vastavalt paber ja energia).
Jaotamismeetod hõlmab kõigi süsteemiga seotud toodete (käesoleval juhul paberi ja energia) ülemäärase tarbimise jaotamist tootele, mida peetakse ülemäärase tarbimise eest vastutavaks.
Selleks tuleb iga seotud toote jaoks määrata (nt energia ja materjalide) tarbimise võrdluskogus, mis viitab funktsiooni täitmiseks vajalikule minimaalsele tarbimisele.
Seda võrdlusalust (delta) ületav tarbimine jaotatakse seejärel tootele (edaspidi „deltameetod“) (32).
Seda lähenemisviisi kasutatakse üksnes mõju suurendamiseks ja võrdlusalust ületava täiendava tarbimise arvestamiseks.
Võrdlusolukorra määramisel võetakse võimaluse korral arvesse järgmist: (a) vaatlusaluse toote suhtes kohaldatavad eeskirjad; (b) standardid või harmoneeritud standardid; (c) tootjate või tootjate organisatsioonide soovitused; (d) valdkondlikes töörühmades konsensuse alusel sõlmitud kasutuskokkulepped.
OEF-meetodi kasutaja võib otsustada, millist meetodit kasutatakse, ja kirjeldab kasutatud meetodit OEF-aruandes (põhifunktsioonikeskne või deltameetod).
4.4.7.2.
Kasutusetapi mudeldamine IV lisa D osas on esitatud standardandmed, mida tuleb kasutada kasutusetapi tegevuste mudeldamisel.
Võimaluse korral tuleks kasutada paremaid andmeid, mis peavad olema läbipaistvad ja OEF-aruandes põhjendatud.
4.4.8.
R i n gl u s s e v õ e t u d m a te r j a l i j a o l e l u s r i n g i l õ p u m u d e l d a m i n e Ringlussevõetud materjali ja olelusringi lõpu mudeldamisel kasutatakse ringlussevõtu jalajälje valemit selles olelusringi etapis, kus tegevus toimub.
Järgmistes osades kirjeldatakse seda valemit ja kasutatavaid parameetreid ning seda, kuidas neid kohaldatakse lõpptoodetele ja vahesaadustele (osa 4.4.8.12).
4.4.8.1.
R i n gl u s s e v õ t u j a l a j ä l j e v a l e m Ringlussevõtu jalajälje valem on kombinatsioon „materjal + energia + kõrvaldamine“, st: Valem 3 ringlussevõtu jalajälje valem
(32) Spetsifikatsioonid tootekategooria reeglite koostamiseks ja läbivaatamiseks (10.12.2014), ADEME.